**UPUTE ZA RODITELJE I UČENIKE MEDICINSKE ŠKOLE OSIJEK**

*Prema dokumentu Hrvatskog zavoda za javno zdravstvo i Ministarstva znanosti i obrazovanja izdanog 26.8.2021. UPUTE ZA SPRJEČAVANJE I SUZBIJANJE EPIDEMIJE BOLESTI COVID-19 VEZANO UZ RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2021./2022.**(*[*https://www.hzjz.hr/wp-content/uploads/2020/03/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022.-1.pdf*](https://www.hzjz.hr/wp-content/uploads/2020/03/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022.-1.pdf))

**Naša je preporuka da u cijelosti pročitate navedene dokumente.**

Izdvajamo ono što je važno za početak nove školske godine:

Model rada u školskoj godini 2021./22.:

Za provedbu nastave u školskoj godini 2021./22. Medicinska škola Osijek se odlučila za **Model A**- nastava u školi (koji podliježe svakoj promjeni epidemiološke situacije).

Škola radi u dvije smjene i između smjena je vrijeme za dezinfekciju prostora.

Dolazak u školu:

UČENICI SU OBVEZNI U ŠKOLU DOĆI S MASKOM.

Učenik **ne dolazi** u školu ukoliko:

* pokazuje simptome zarazne bolesti
* ukoliko se sumnja da je zaražen COVIDOM-19
* ima izrečenu mjeru samoizolacije
* zaražen je COVIDOM-19

Za takvo stanje nadležan je liječnik obiteljske medicine kojemu se učenik treba obratiti.

Roditelj/skrbnik ne dolazi u školu ukoliko ima simptome zarazne bolesti, izrečenu mjeru samoizolacije ili je zaražen COVIDOM-19.

Dolazak roditelja/skrbnika u školu treba se unaprijed dogovoriti s razrednikom ili stručnom službom (telefonski ili putem e-maila).

Ulazak učenika u školu:

* pojedinačno ulaziti u školsku zgradu kroz 2 predviđena ulaza pridržavajući se propisanog razmaka od najmanje 2 metra
* **učenici prvih razreda trebaju ispred ulaza pričekati dolazak razrednika**
	+ glavni ulaz škole (južni) - učenici koji nastavu imaju u učionicama **2, 5, 11, 14, 21, 24**
	+ bočni ulaz škole (istočni)- učenici koji nastavu imaju u učionicama **15, 16, 17, 18, 25, 26, 27, 28**
* obvezno dezinficirati ruke

Raspored razreda po učionicama

|  |  |
| --- | --- |
| Jutarnja smjena | Popodnevna smjena |
| Razred | Učionica | Razred | Učionica |
| 1.s1 | 2 | 3.s1 | 17 |
| 1.s2 | 15 | 3.s2 | 18 |
| 1.s3 | 16 | 3.s3 | 15 |
| 1.dt | 5 | 3.dt | 5 |
| 1.ft | 18 | 3.ft | 24 |
| 1.l | 11 | 3.l | 21 |
| 2.s1 | 17 | 4.s1 | 25 |
| 2.s2 | 14 | 4.s2 | 26 |
| 2.s3 | 21 | 4.s3 | 27 |
| 2.da | 25 | 4.f | 11 |
| 2.f | 24 | 4.g | 2 |
| 2.ft | 26 |
| 5.s1 | 27 |
| 5.s2 | 28 |

U školskim prostorima OBAVEZNO je pridržavanje sljedećih mjera:

* nošenje maski
* održavanje fizičke distance
* redovito i pravilno pranje ruku sapunom i vodom te korištenje dezinfekcijskih sredstava
* korištenje papirnatih ručnika, ubrusa i maramica
* održavanje osobne higijene
* što manje dodirivati usta, nos, oči, lice te ne stavljati ruke i predmete u usta
* izbjegavati dijeljenje čaše, šalice, posuđa i pribora za jelo s drugim osobama
* prilikom kašljanja i kihanja prekriti usta i nos laktom ili papirnatom maramicom
* učenici putnici – pridržavati se propisanih mjera za vrijeme vožnje javnim prijevoznim sredstvom (nošenje maske, izbjegavanje gužve na stajalištima)

Tijekom boravka učenika u školi, potrebno je:

* kretati se hodnicima uvijek desnom stranom
* držati razmak od 1,5 - 2 m
* užinu nositi od kuće ili kupiti prije početka nastave
* izbjegavati veća grupiranja
* ne dijeliti i izmjenjivati pribor i stvari
* koristiti sanitarni čvor prema pisanom naputku koji se nalazi na vratima
* učenici stalno borave u istoj učionici, a izmjenjuju se predmetni nastavnici

Mjerenje tjelesne temperature:

* obavezno za sve djelatnike i učenike kod kuće

Postupak u slučaju sumnje na zarazu COVID-19:

Kod pojave znakova bolesti dijete/učenik ili djelatnik **ostaje kod kuće** i javlja se izabranom liječniku obiteljske medicine. O navedenom roditelj ili djelatnik telefonom obavještava ustanovu.

Ako se znakovi bolesti jave tijekom boravka u ustanovi, odmah treba pozvati roditelja te dijete/učenika izolirati u prikladnoj prostoriji do dolaska roditelja. Oboljeli djelatnik odmah napušta ustanovu.